《山亭下鸥鹭一首》
明代·黄省曾

玉鹭霜鸥湛羽仪，云波日影泛参差。清湍啄蔓寻常见，碧渚群游何所思。

雾击风抟那可得，江妃素女自相随。乾坤秋色孤亭暮，对汝悠悠动远悲。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。